
Evelyn Wever-Crves 


PROME MINISTER 


Prome Minister Evelyn Wever - Croes tabata presente 
conhuntamente cu Minister Glenbert Croes v Minister Rocco 
Tjon, na e ocasion di lansamento di Departamento di Mucha 
y Hoben (DMH) y e website. Un proyecto cu a wordo realisa a 
traves di esfuersonan di Ministerio di Asuntonan Social, cu e 
meta pa brinda mas proteccion na nos muchanan y hobennan 
na un forma structural y mas institucional. 


Prome Minister Evelyn Wever - Croes a expresa cu realisacion 
di e bunita proyecto aki no lo por tabata posibel si no tabatin un 
grupo di personanan cu e soño pa crea mas proteccion pa nos 
muchanan y hobennan y tambe un espacio pa yuda mayornan 
haci mihor decision pa nan yiunan. Un di e personanan ey ta 
Sue-Ann Ras, e motor tras di e proyecto aki, y esun cu a kere 
den dje tabata colega Minister Glenbert Croes y awor Minister 
Rocco Tjon. Ambos Minister di Asuntonan Social cu ta mira 
cu e retonan social mester haya atencion serio y urgente. Na 
caminda a topa varios persona cu tabata comparti e mesun 
soño y ideal, y hunto nan a logra manga y traha riba e concepto 
di un departamento pa mucha y hoben. 


Na fin di 2019 a inicia e trayecto di implementacion di Ley di 
Kinderopvang cu a haya sosten y atencion di gobierno. Danki 
na Minister Glenbert Croes cu a percura pa pone e ley como 
un prioridad den su ministerio cu sosten henter gobierno na 
bienestar di nos mucha y hobennan, awe ta mira esaki bira 
realidad. DMH ta conta cu sosten y colaboracion completo 
di diferente departamento di gobierno (DOW-BRA-DIP-DTI- 
BRANDWEER-DVG) pasobra hunto mester ehecuta tambe e 
parti di ‘toezicht 8 handhaving’, unda cu a yega na un concepto 
integral. 


Premier Wever - Croes ta gradici tur e departamentonan aki y 
reconoce e esfuersonan grandi haci pa e team di DMH esta, 
Surella, Efraim, Jullie, Ann, Anouk, Mirtha y Sue-Ann, cu a 
demostra cu ora uni forsa, cosnan grandi ta pasa. Un danki 
tambe na Minister Glenbert Croes y Minister Rocco Tjon, 

pa pone e ser humano central, y danki pa tin nos mucha y 
hobennan na pecho. 


“Aruba ta den pleno recuperacion economico despues di un 
pandemia cu a afecta nos severamente. Y ta hustamente den 
e fase di recuperacion aki nos mester pone mas atencion 
na esnan mas vulnerabel den nos comunidad, nos mucha y 
hobennan. E aña aki ta aña di union y positivismo, y ohala e 
union y e positivismo cu nos ta presencia awe, inspira nos pa 
uni mas aun, y cu un actitud positivo enfrenta tur e otro retonan 
cu ta crusa nos caminda, pabien,” Prome Minister Wever - 
Croes a finalisa bisando. 

Prome Minister Evelvn Wever-Croes: 


COLEGIO ORA UBAO A RICIBI BISHITA DI 
PROME MINISTER 


En conexion cu e celebracion di Dia di Betico 


25 di januari, Dia di Betico, ta den dos dia v desde hopi dianan 
pasa, tur scol na Aruba ta preparando alumnonan dunando 
informacion di e bida v logro di e gran politico, lider, estadista 
V Libertador Arubiano, sefior Gilberto Francois 'Betico' Croes. 
Prome Minister Evelvn Wever-Croes dialuna mainta a sigui cu 
su bishitanan na varios scol na Aruba v a elogia cada scol 
pa e manera con nan ta prepara pa Dia di Betico, contando 
e alumnonan e storia di e bida di Betico v tambe hunto cu e 
muchanan dorna klasnan v e scolnan. 


Alumnonan di Colegio Ora Ubao na Tanki Leendert, hopi 
entusiasma v cu banderin di Aruba den man, hunto cu 
Cabesante Juffrouw Nanette, y demas maestro, a ricibi 
Prome Minister di nos pais na nan scol. Despues di a saluda 
e alumnonan, Prome Minister a sigui pa KLas 5A di Juffrouw 
Nohelv v a duna informacion tocante di Betico, su lucha v 
su bida. Prome Minister a haci hopi pregunta tambe na nos 
muchanan pa asina tin un idea con hopi nan sa di Betico. 
Cada pregunta a wordo contesta apropiadamente v cu hopi 
entusiamso demostrando asina cu nos muchanan ta na haltura 
di e storia di Betido Croes. 


'Contando e storia di Betico, specialmente desde mucha, ta 
un manera pa vuda cada mucha identifica nan mes cu Betico 
y descubri un Betico den nan. Ta importante pa nos corda 
tur loke Betico a logra y pa nos como adulto inculca den nos 
muchanan e balornan cu Betico a laga pa nos. Den cuadro di 
Dia di Betico, esaki ta loke mi kier pidi tur hende haci, inculca 
e balornan den nos muchanan”, Prome Minister a enfatisa. 


Colegio Ora Ubao na Tanki Leendert ta haciendo un bon trabou 
pa inculca e balornan aki den nos muchanan. Prome Minister 
ta gradici e scol, Cabesante, demas maestro y alumnonan di 
e scol basico pa e bunita recibimento y rato ameno di dialuna 
mainta 23 di januari. 

Prome Minister Evelvn Wever-Croes: 
En conexion cu Dia di Betico, Prome Minister ta bishita e scol cu 


el a bav como mucha 


MUCHANAN DI ROSA COLLEGE CU 


Dialuna mainta 23 di januari, Prome Minister Evelyn Wever- 
Croes a continua cu su bishitanan na varios scol en conexion 
cu Dia di Betido dia 25 di januari. Riba e fecha aki nos ta recorda 
y celebra fecha natal di señor Gilberto Francois 'Betico' Croes. 
Bishitanan na scolnan durante e dianan prome cu e fecha, ta 
un tradicion bunita di tur aña di Prome Minister y Ministernan 
di Gabinete Wever-Croes. 


Durante e bishita di Prome Minister na Rosa College dialuna 
mainta, Prome Minister a wordo ricibi pa Cabesante Juffrouw 
Lai Ping Carti- Cheong hunto cu alumnonan entusiasma y 
contento ta zwaai banderin di Aruba den man. Rosa College 
tawata dorna masha bunita mes y tur klas a presenta diferente 
expresion di Betico riba cartulina. 


Klas 6 di Juffrouw Dyainsie Reed a haya oportunidad pa 
conbersa cu Prome Minister unda cu nan a haci varios pregunta 
na e mandatario kende na su turno tambe a haci preguntanan 
relevante na e muchanan kende a mustra hopi conocemento 
y interes den e storia di bida y logro di Betico. Tambe, Prome 
Minister a haya oportunidad pa canta cumpleaños feliz pa dos 
alumno cu a haci aña. Sin kita afo e emocion cu Prome Minister 
a sinti di bishita e scol cu el a bishita como mucha. 


"Den cuadro di Dia di Betico, awe nos ta na Rosa College, e 
scol cu ami mes a bishita tempo mi tabata mucha. E tabata hopi 
agradabel pa ta na scol atrobe y pa combersa cu e muchanan 
di klas 6. Nan tabata hopi entusiasma y tabata sa hopi di Prome Minister a expresa di ta hopi impresiona pa e manera 
Betico. Nan a haci algun obra di man, presentacion di pop art, cu docentenan ta siña nos muchanan di Betico y ta inculca den 
bunita collages ilustrando e bida di Betico. Y esaki ta eigenlijk nan e bida y logro di Betico Croes. Premier ta gradici Rosa 
loke nos kier logra, cu tur mucha ta siña mas tanto posibel y ta College, Cabesante, demas docente y tur alumno pa e forma 
prepara pa Dia di Betico”, Prome Minister a expresa. cordial y bunita cu e scol a ricibi'e dialuna 23 di januari mainta. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


13 - 20 januari 2023 


e COHO NO TA BIN MAS! 

Aruba, Corsou, Sint Maarten y Hulanda ta yega na acuerdo den 
liñanan grandi. COHO no ta bin mas! Na su luga ta bin un 
“onderlinge regeling”. Esaki ta un logro grandisimo cu ta 
salvaguardia nos autonomia. 


e CONFERENCIA DI PRENSA 
Tema cu a trata den e 
conferencia di prensa tabata: 
Reunion di Reino na Sint 
Maarten. Por mira sigui e 
conferencia aki bek riba pagina 
di Facebook di Gobierno di 
Aruba Gabinete Wever - Croes. 


e HULPBESTUURSKANTOOR 
SAN NICOLAS TA HABRI 

E siman aki Prome Minister 
tabata na edifício di Refineria di 
Aruba pa anuncia reapertura di 
Hulpbestuurskantoor na San 
Nicolas. Dos luna y mey pasa 
mester a cera e oficina debi cu e 
no tabata safe mas. Awor el a 
habri bek na un luga remodela y 
adecua pa duna e bon servicio 
di semper. 


e REUNION CU COMISION DI GEMEENTE AMSTERDAM 
ENCARGA PA BIN CU UN NATIONAAL SLAVERNIJ 
MUSEUM 

Prome Minister a reuni cu e comision encarga pa Gemeente 
Amsterdam pa bin cu un Nationaal Slavernij Museum. Nan kier 
envolve tur isla y pais cu tabata colonisa pa Hulanda pa ricibi 
perspectiva y experiencia di e desaroyonan aki riba cada isla 
incluyendo Aruba. 


e BISHITA NA SCOLNAN DEN CUADRO DI 
CELEBRACION DI DIA DI BETICO 

Na caminda pa celebracion di Dia di Betico 25 di januari, 
Prome Minister a bishita algun scol pa papia cu muchanan di 
Betico y inspira nan cu su vision y pa mira con nan ta 
preparando pa e dia aki! Ademas, tur scol a haya un foyeto cu 
preguntanan tocante Betico pa nan mes cuminsa enfoca riba 
e bida, e logronan y e sacrificionan di Betico. 

Asuntonan General, 
Innovacion, 

Organisacion Gubernamental, 
Infrastructura v 

Planificacion Teritorial 


PROME MINISTER, EVELVN WEVER-CROES 


e LANSAMENTO DI PROYECTO DI EAGLE BEACH HUNTO 
CU HOTELNAN V TPEF 

Prome Minister tabata presente na e ocasion di Lansamento di 
e provecto embevecemento di Eagle Beach. Gobierno ta bav 
embevece e strip, v e Hotelnan riba e strip a uni pa mantene e 
inversion. 'Union ta e vabi di exito di nos pais v esaki ta un 
ehempel. Pabien na Minister Dangui Oduber, hotelnan y TPEF!” 


2023 aña DI 

e TRATAMENTO DI PRESUPUESTO 2023 
DI DOW DEN PARLAMENTO 


Durante e reunion 
Prome Minister a contesta 
156 pregunta di 

e Parlamentarionan. 
Pa dos aña no por a 
pone fondo disponibel 
pa caretera, pa 
motibo di Covid. 
E aña aki si lo 
cuminsa cu 
proyectonan di 
infrastructura a 
base di un 
Masterplan di e 
necesidadnan 
di infrastructura 
pa e siguiente 
10 añanan. 


Prome Minister hunto cu colega Minister Dangui Oduber y 
Aruba Ports Authority a reuni cu e management di Jacksonville 
Ports Authority y Florida Enterprise pa sondea e posibilidadnan 
di un partnership strategico importante pa pais Aruba, cu por 
baha costo di importacion y crea cupo di empleo. 


Prome Minister hunto cu Minister Endy Croes a reuni cu 
Minister di Enseñansa di Hulanda Señor Dijkgraaf. Banda di 
esaki Prome Minister a topa tambe cu sra. Nina Den Heyer cu 
ta parti di e delegacion di Minister di enseñansa di Hulanda. 


E siman aki Prome Minister tabata tin e honor di reuni cu tur 4 
Minister di Husticia di Reino. Colega Rocco Tjon a host e 
Vierlanden Overleg y a ricibi Minister di Husticia di Hulanda 
Dilan Yesilgóz-Zegerius, di Sint Maarten Anna Richardson y di 
Corsou Shalten Hato. Un bon encuentro cu metanan comun 
caminda a sondea con hunto, por haci cada pais mas sigur. 


A reuni tambe cu Milly Schwengle, miembro pa Aruba na 
Raad van State. E reunion tabata uno positivo, na unda a 
enfoca riba e areanan cu Aruba mester explora mas ainda. 


omata Maduser 


MINISTER 

Diaranzon “Dia di Betico” Archivo 
Nacional ta habri su portanan pa 
publico for di 11 or di mainta te cu 
3 or di atardi, na un cu tin e ultimo 
oportunidad di wak e exposicion 
titula “Aruba den Mashin di 
Tempo”, na unda cu tin fotonan di 
e Aruba di antes y Aruba di awe, 
pa asina compara antes y awe cu 
otro. 


Ta trata di un coleccion di potret 
cu e.o. a ricibi durante e añanan 
di pandemia y cu net despues di e 
decision pa bolbe na normalidad, 
parti di nan a wordo exponi pa 
publico. Archivo ta den preparacion 
pa desmantela e exposicion aki y 
como tal tin e ultimo oportunidad 
pa admira esaki. 


Na mes momento lo tin un 
exposicion di potretnan y tambe 
video di Betico Croes, mirando 
cu ta dia cu ta recorda e fecha 
natalício di Betico Croes. Lo tin un 


cu na e momentonan aki ta accesibel digitalmente riba e 


recuento cortico di e trayectoria di Betico pa asina esnan cu a plataforma digital di coleccion Aruba, esta coleccion.aw cu den 


biba e tempo di Betico por recorde, mientras cu e generacion 


un forma provisorio ta accesibel riba internet. 


mas jong por siña conoce ken ta Betico. Tambe lo por cera 


conoci cu videonan di Betico via di un QR-code riba bo celular, 


BIN CELEBRA 


Na Plaza Libertador G.F. Betico Croes 


BETICO- 'DANKI 
PA STIMA NOS PAIS” 


24 MANIFESTACION 
JAN CULTURAL 


Caha di Orgel 'Olga' 
one Presentacion Tipico 'Brindis' 
Feria Culinario 


Boca Dushi v Artesania 


25 CEREMONIA 
JANI PROTOCOLAR 


CCDN 


Comision Celebracion Dianan Nacional 


Aruba Dia di Betico 2023 


Dialuna merdia, durante un conferencia di prensa di Gobierno 
di Aruba, Minister di Husticia v Asuntonan Social Sr. Rocco 
Tjon, a haci e entrega oficial di post Sierra. Como Gobierno e ta 
hopi importante pa crea e condicionnan di trabou adecuado pa 
e empleadonan y manera ta conoci, pa hopi tempo, Brandweer 
Aruba no a haya e debido atencion. Pa e motibo aki, bou di 
Gabinete Wever-Croes | y continuando bou di Gabinete Wever- 
Croes Il, a sigui traha riba tur aspecto di mehoracion pa cu 
Brandweer Aruba. 


Segun e mandatario, bou di Gabinete Wever Croes | a percura 
pa duna e departamento aki su debido atencion, sin mas, 
tawata tin diferente contratiempo pa loke ta e organisacion 
interno. Sinembargo, hunto cu sindicato di Brandweer y 
despues cu e ekipo di maneho, a percura pa traha un plan pa 
di un forma of otro “compensa” e falta di atencion cu tawata tin 
pa e departamento aki. 


Pa e motibo aki, for di e inicio di Gabinete Wever Croes II, 
na fin di aña 2021, a aproba shete miyon florin adicional pa 
por cuminsa remedia e situacion. Esaki a resulta cu aña 
pasa a busca uniform nobo, como tambe materialnan cu ta 
forma parti di e 'persoonlijke uitrusting”, completamente nobo 
(helm, perslucht, laarz y handschoen) pa tur esnan cu ta traha 
na Brandweer. Banda di esaki, a percura tambe pa cumpra 
trucknan nobo, a renoba e meldkamer di Brandweer, y tambe 
a inicia cu opleidingen cu pa hopi tempo tawata pega. 


Minister Tjon a expresa di ta hopi satisfecho cu awe e por 
ta para na post “Sierra”, cual tawata e prome proyecto 
infrastructural cu Ministerio du Husticia y Asuntonan Social a 
aproba na december di aña 2021. E proyecto aki no lo tawata 
posibel sin e cooperacion di Minister President di Aruba Sra. 
Evelyn Wever-Croes, kende a pone fondonan disponibel for di 
su Ministerio pa esaki por a wordo completa. 


Por ultimo, e mandatario a gradici coleganan Minister, 
DOW, ALBO, Sindicato di brandweer y e ekipo di maneho di 
Brandweer. Un pabien na Brandweer Aruba cu e edificio nobo 
aki, cual ta e prome, pero sigur no e ultimo, pasobra ya caba 
e trabounan preparatorio pa e siguiente post lo inicia pronto. 

Minister Rocco Tjon: 


LEV DI CENTRO DI CUIDO DI MUCHA COMO 
TAMBE DEPARTAMENTO DI MUCHA V HOBEN 


Crecemento den servicio di Centro di Cuido di Mucha a conduci 
cu for di 1998 Parlamento di Aruba a aproba un iniciativa di 
lev pa regula v salvaguardia e cuido v calidad pa muchanan 
dentro di un centro di cuido di mucha. Gabinete Wever Croes 
| a pone e implementacion di e ley aki como un prioridad halto 
riba nan agenda y semper tawata interesa y involucra den e 
proceso di e trabounan. Gabinete Wever-Croes Il a continua 
cu e trabounan necesario cual a conduci cu awe, Minister 
di Husticia y Asuntonan Social Sr. Rocco Tjon, a anuncia e 
ehecucion di e ley di centro di cuido di mucha como tambe a 
oficialisa e Departamento di Mucha y Hoben, exitosamente. 


Na aña 2020 a inicia cu e proceso pa analisa prome kico tur 
tin caba na Aruba, y wak con por compensa loke falta. Cierto 
aspectonan ta keda e responsabilidad di e Gobierno di un 
pais y esey Gobierno di Aruba a asumi tambe. Departamento 
di Mucha y Hoben tin como un di su tarea- y metanan 
principal pa duna un caracter sostenibel y duradero na tur e 
derechonan internacional di mucha y hoben, manera ta ancra 
den e Decretonan di Derechonan Internacional di Mucha, cu 
Aruba ta forma parti di dje tambe for di 2001. Banda di esaki, 
Departamento di Mucha y Hoben (DMH) ta traha tambe riba 
e parti di administracion y registracion nacional y ta otorga 
permisonan na e centronan di cuido, ta ehecuta e supervision 
y control riba cumplimento di e condicionnan y e servicionan, 
manera ta stipula den e ley. 


Minister Tjon expresa cu e ta sumamente orguyoso cu a logra 
yega asina leu, unda cu tanto e cambionan riba e ley di 2017 
ta haci, y tambe ta conta cu e cuater LB-hamnan y e dos 
ministeriéle regeling necesario, cual ta completamente cla, pa 
por ehecuta e ley di centro di cuido di mucha. Banda di esaki, 
Departamento di Mucha y Hoben tambe ta oficial. E proceso 
digital di aplica pa un permiso temporario a inicia, a base di e 
manual di regulacion, cu ya caba a keda presenta na henter e 
veld aña pasa. 


A BIRA UN REALIDAD 


NE 


Asina ta cuminsa traha riba un base mucho mas solido y 
duradero, unda hunto nos ta percura pa nos muchanan por 
ta den un ambiente mas sigur y cu ta brinda nan e espacio y 
guia necesario pa nan por desaroya optimalmente. Esaki ta 
un sistema digital, pa di un forma mas eficiente y eficaz, yega 
na e datonan y registracion nacional di e centronan di cuido. 
No tin duda cu un centro di cuido di mucha ta sumamente 
importante den desaroyo di un pais, ya cu nan ta aporta na un 
bon comienso pa e muchanan, tanto den nan carera escolar 
como ciudadano di e sociedad aki, di cual nan tambe ta forma 
parti di dje. 


Importante pa menciona si ta cu, na ningun momento e ta e 
intencion pa sera un centro di cuido di mucha, pero mas bien, 
brinda e sosten y guia necesario pa cumpli cu e exigencianan 
minimo pa asina garantisa y salvaguardia e bienestar general, 
salud, proteccion y desaroyo optimal di nos muchanan. 


Por ultimo, e mandatario a gradici tur esnan presente pa tur e 
afianan di trabou y dedicacion na nos muchanan y tambe un 
pabien grandi na Departamento di Mucha y Hoben, y na Aruba 
cu despues di 17 concepto di ley y despues di 24 afia nos ta 
logra inicia e comienso nobo aki. 


Edy Cres 


MINISTER 


En conexion cu Dia di Betico 


Diamars 24 Januari 2023 


h A 


Diamars mainta, Minister Endy Croes a continua cu su bishita, 
e biaha aki na scol basico Colegio Sagrado Curason na 
Savaneta. E mandatario a ricibi un caluroso bonbini door di 
juffrouw Veroushka Barñeo, docente y alumnonan cu tabata 
hopi entusiasma para na entrada di e scol wardando yegada di 
e mandatario. Despues di a saluda e alumnonan, Minister Endy 
Croes a sigui pa klasnan di aña 5 y 6. Na unda cu mandatario 
a comparti informacion di e historia, bida, trabou y logronan 
di e gran politico, lider, estadista y Libertador Arubiano, señor 
Gilberto François ‘Betico’ Croes. E alumnonan tabata scucha 
cu hopi atencion y nan final di e charla tabatin oportunidad di 
haci pregunta. Minister Endy Croes a enfatisa cu ta remarcabel 
cu e alumnonan tabata conoce caba diferente faceta di e 
historia di nos Libertador. Minister Endy Croes a sigui bisa cu 
ta nos deber pa a traves di e oportunidadnan aki, pa traspasa 


e historia di nos Libertador di generacion pa generacion pa 
mantene e memoria di Betico bibo. 


Sra. Veroushka Bareño, den nomber di Colegio Sagrado 
Curason a gradici Minister Endy Croes pa su bishita. Sra. Bareño 
a expresa; nos ta aprecia masha hopi mes cu e mandatario a 
bin duna un charla na e alumnonan di klas 5 y asina prepara 
nos muchanan pa e gran Dia di Betico. Alabes sra. Bareño ta 
en curasha mayornan pa hunto cu boso yiunan disfruta di e dia 
y bishita diferente actividadnan cu tin rond di nos isla. Minister 
Endy Croes ta gradici tur docente y specialmente e alumnonan 
pa e caluroso recepcion y pa un mainta asina ameno. Feliz Dia 
di Betico. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


pa recohe mi desperdicio. lo wordo procesa pa poni den 


Bo ta di acuerdo cu 
bales v deposita na Sero Teishi 


l 'e opcion aki no tin cambio di prijs 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC 


GREEN WASTE/PALLET 
BLANCO 


Esaki ta inclui productonan manera frigidaire, 
airco, computers, etc 


Bo kier haci mas? 


PROHIBI MENOS PREFERA O 4 MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


ab 4 
$ kd 
qe E 
Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

"LO REACTIVA E EKIPONAN CU TA DEN BON 
CONDICION NA E ZONA DI REFINERIA CU 
TECNOLOGIA MODERNO Y ENERGIA LIMPI" 


Dialuna mainta, durante e conferencia di prensa di Gobierno 
di Aruba, Minister di Energia Glenbert Croes a elabora riba 
loke Aruba ta haciendo den cuadro di e ekiponan cu ta den 
bon condicion na e zona di e refineria. Minister Croes a splica 
cu durante su bishita na Ecuador su persona conhuntamente 
cu sr. Edison Briesen a reuni cu Petroecuador riba e tema 
pa reactiva e ekiponan den zona di refineria cu ta den bon 
condicion, a base di technologia y combustibel limpi, gas y no 
a base di HFO. Pa loke ta trata e ekiponan den mal condicion, 
Minister Croes a indica cu nan lo wordo reemplasa. 


Minister Croes tambe a informa cu gobierno ta trahando 
actualmente riba e facilidadnan pa LNG y e trabounan ta 
bayendo hopi bon. Gobierno tambe ta den e proceso pa 
reactiva e parti di tanki, Terminal di Energia di Aruba (TDEA) 
y e partinan bon di refineria pa nan wordo reactiva a base di 


energia limpi y tecnologia moderno. 


Fuel Marketing Supply Aruba (FMSA) ta invirtiendo 
den mehora su infrastructura pa Aruba por "off 
load" gasolin, diesel, jetfuel y HFO. Bou di ningun 
circunstancia gobierno lo permiti pa pone na riesgo 
e siguridad den "energy supply" pa nos economia. 
Refineria Di Aruba (RDA) a traves di su board, su 
gerencia y riba recomendacion di gobierno di Aruba 
a urgi pa haci tur cos posibel pa sigura e integridad 
y confiansa den infrastructura energetico na RDA. 


"Ohala tur e placa cu CITGO a pone pa e refineria 
tempo nan a bin, por a wordo inverti den e 
infrastructura di nos refineria. Lastimamente el a 
wordo malgasta creando un situacion dificil pa e 
companianan estatal di gobierno. E ta mi meta 
pa yega na un resultado positivo pa loke ta e 
reactivacion di e ekiponan den bon condicion den 
e zona di e refineria." Minister Croes a expresa. 


Minister Croes a indica cu na Februari, su persona 
conhuntamente cu Utilities Aruba NV y RDA lo biaha pa 
Hulanda pa asina firma un MOU pa e desaroyo di e prome 
Aruba Hydrogen Valley den Caribe. Tambe lo designa e 
zona den refineria cu lo wordo destina pa tur e proyectonan 
energetico. E zona di refineria lo bira e parke industrial di e 
industria di energia na Aruba reserva pa e zona di energia. Pa 
e zonanan cu ta keda disponibel, gobierno lo tuma decision 
riba e redestinacion di e terenonan ey. 


CADA RETO 
YCREA 

Glenbert Croes, Minister di Labor, Energia v Integracion: 


E REUNION PA SONDEA E POSIBEL COMPRA 
DI HFO FOR DI PETROECUADOR A BAV 
SUMAMENTE POSITIVO 


Den cuadro di esfuersonan pa baha prijs di awa v coriente 


Durante Conferencia di Prensa di Gobierno e siman aki, 
Minister di Labor, Energia v Integracion Glenbert Croes a 
elabora riba e su biahe recientemente pa Ecuador. Tabatin 
varios reunion cu a tuma luga, entre otro cu Minister di Energia 
V Minas di Ecuadro Dr. Fernando Santos Alvite v Vice Minister 
di Hvdrocarburos Ruben Dario Espin v PetroEcuador su 
ehecutivonan. E reunionnan a bay positivo y den bon ambiente. 


Minister Croes a splica cu aña pasa e tabata na Ecuador na 
unda cu el a reuni cu e Minister encarga cu energia e tempo ey, 
cu e proposito pa sondea posibilidadnan cu por resulta den un 
reduccion di prijs di awa y coriente pa Aruba. Considerando cu 
e meta di gobierno di Aruba ta pa baha prijs di awa di coriente, 
e ta encera cu Minister Croes ta haci e maximo esfuerso unda 
cu ta sinti cu tin oportunidad pa logra acuerdonan cu por 
beneficia pueblo a traves di reduccion di prijs di awa pa henter 
comunidad. 


En bista cu Ecuador su compania nacional di petroleo 
PetroEcuador ta suministrando Aruba HFO pa un paar di 
aña caba, a traves di algun intermediario, a ricibi e conseho 
pa sondea posibilidad pa elimina e intermediarionan. 
Haciendo esey, Aruba a traves di RdA y FMSA por cumpra 
HFO direct di PetroEcuador. Unabes cu ya no mester paga 
comision na intermediarionan, FMSA logra obtene e HFO cu 
descuento compara cu locual ta pagando pe awo na Aruba. 
Consecuentemente WEB tambe lo ricibi e descuento cual 
WEB lo por traspasa pa pueblo door di baha prijs di awa y 
coriente, Minister Croes a splica. 


Gobierno ta consciente di e preocupacionnan den comunidad 
pa locual ta e costo di bida cu ta halto. Pa e motibo aki a 
continua cu e esfuersonan cu por conduci na reduccion di prijs 
di awa y coriente cual ta fundamental pa logra alivia costo di 
bida pa henter comunidad. 

Pa e motibo aki a haye importante y a haci e maximo esfuerso 
pa bolbe reuni cu mandatarionan y ehecutivonan na Ecuador, 
cual a tuma luga recientemente. 

Minister Croes conhuntamene cu sr. Edison Briesen Presidente 
di hunta di comisario di RdA, Presidente di hunta di comisario di 
TDA, y consehero di gobierno di riba e tema aki, a bay Ecuador 
pa reuni cu e Minister nobo Fernando Santos Alvite y e Vice 
Minister di Hydrocarburos Ruben Dario Espin Zapata. Na e 
ocasion, a wordo acompaña tambe door di Consul General di 
Hulanda na Ecuador Diego Almeida Guzman. Minister Croes a 
expresa di ta hopi agradici pa e apoyo cu a ricibi di embahada 
di Hulanda, pasobra pa Aruba e plataforma diplomatico di 
embahada di Hulanda ta instrumental pa habri e portanan y 
mustra e seriedad di e intencionnan di Gobierno di Aruba pa 
cualkier Pais cu busca acercamento cu ne, den e caso aki 
Ecuador. 


Durante di e reunion a wordo treci dilanti e boluntad di Gobierno, 
Ministernan di Ecuador y di PetroEcuador pa coopera cu 
e solicitud di Aruba pa por logra un relacion directo entre e 
companianan Nacional. Den e caso aki, pa RdA y FMSA por 
cumpra e combustibel cu WEB mester directamente for di 
PetroEcuador sin cu mester haci uzo di intermediario. Pues pa 
companianan di estado no tin pakico uza intermediario manera 
ta e caso awor aki cu Aruba ta cumpra di un compania, cu ta 
cumpra di un compania, cu ta cumpra di PetroEcuador. Door 
di elimina e dos 'schakelnan' aki, e ta spaar pueblo di Aruba 
hopi placa cual ta permiti WEB pa baha prijs di awa y coriente. 


Adicionalmente, Minister Croes a bisa cu como cu RdA y 
FMSA ta 100% di Pais Aruba, e Minister a urgi PetroEcuador 
pa no laga nos companiana participa den un “tender” manera 
cualkier otro compania priva, pero pa e negociacion tuma luga 
directo buscando terminonan husto y balansa cu un win-win pa 
Ecuador y pa Aruba. Concluyendo, Minister Croes a enfatisa 
cu e reunionnan a bay den bon ambiente y Aruba a wordo 
bon ricibi door di Ministernan Fernando Santos Alvite y Ruben 
Dario Zapata. 

MINISTER THIJSEN A REUNI CU 
BURGEMEEZJENJ DI AMSTERDAM 


Minister Plenipotenciario mr. Adv Thijsen a reuni cu 
Burgemeester di Amsterdam Femke Halsema. Sr. Thijsen 
durante e combersacion a bisa cu su plan como minister ta 
pa bishita e municipionan (gemeente) grandi di Hulanda v cu 
e ta mira un significacion grandi pa estrecha e lasonan entre 
Aruba V e municipionan. Segun sr. Thijsen como meta pa 
Aruba V Arubahuis ta visible pa un v tur na Hulanda v tambe 
pa estrecha e relacionnan den Reino. 


Un punto cu a papia riba dje ta e fenomeno conoci como 
'vergrijzing', esta e cantidad di persona cu ta den un edad halto 
V cu mester wordo reemplasa cu trahadornan nobo. Especial 
den e sector di salubridad unda mester busca maneranan 
di cooperacion. V ta akinan cu Minister Thijsen kier sondea 
posibilidad mirando cu Amsterdam ta un ciudad grandi v ta duna 
hopi atencion na e sector di salubridad. 'E cuido di anciano na 
Aruba mester bira mas professional. Antes tabata e custumber 
na Aruba cu e vuinan ta cuida nan mayornannan ora nan vega 
edad halto. Pero mundo a cambia v tambe na Aruba. Pesev 
un bon cuido ta nesesario v kisas Amsterdam por duna nos 
conseho den esaki, asina Minister Thijsen a bisa. 


Alabes e mandatario a afiadi cu segun un raport di SVB, Aruba 
lo mester riba un termino no hopi largo 20 mil trahador for di 
exterior. Riba e punto aki Burgemeester Halsema a referi na 
un intercambio entre Curacao v Amsterdam pa studiantenan di 
MBO v HBO core stage principalmente den e sector hotelero. 
Segun sra. Halsema esaki por ta un solucion pa e mercado 
laboral di Aruba aunke cu e ta temporal. Halsema: 'Bo no tin 
cupo di trabao permanente. Kisas tin persona cu ta caba cu 
nan estudio y ta dicidi pa keda traha na Aruba. Amsterdam tin 
un par di scolnan MBO hopi grandi unda activamente nos por 
mira ki posibilidadnan tin. Nos por - via nos departamento di 
Enseñansa y departamento di labor - laga sa cu Aruba kisas ta 
interesa, segun Burgemeester Halsema. 


Minister Thijsen a probecha die combersacion cu Burgemeester 
Halsema pa papia riba e problema di vivienda pa studiante y 
cu lo ta bon cu por bin cu un convenio cu Amsterdam of e 
fundacionnan di cas pa brinda vivienda pa nos studiantenan. 
Riba e punto aki Burgemeester Halsema tabata hopi claro 
den su ponencia. 'E nesesidad di vivienda na Amsterdam ta 
sumamente halto, mas cu tur otro parti di Hulanda. Esaki ta 
trece cune cu no tin vivienda pa studiantenan for di otro parti 
di Hulanda, ni tambe pa hobennan for di Amsterdam mes. 
Pa Amsterdam ta hopi complica pa haci un grupo apart pa 
personanan for di otro parti di Reino. 


E situacion ta asina alarmante cu studiantenan ta viaha 
tur dia for di Leeuwarden of Enschede na Amsterdam pa 
sigi nan estudio. Tambe nos ta mira problemanan social cu 
hobennan cu ta biba riba caya, pasobra nan no tin lugar di 
biba. Como Burgemeester di Amsterdam mi no por papia pa 
e otro municipionan pega cu Amsterdam pasobra nan tambe 
tin nan mesun prioridad,' asina sra. Halsema a bisa. Segun e 
Burgemeester lo ta bon pa Aruba papia cu gobierno di Hulanda 
y tambe cu Hostels, aunke esakinan ta instancianan priva. 


Burgemeester Halsema a trece un punto dilanti durante 
e combersacion cu e ciudad di Amsterdam ta cumpli 750 
aña na 2025. Den cuadro di e esaki e miembro di CDA den 
gemeenteraad di Amsterdam Diederik Boomsma a entrega 
un mocion pa den cuadro di e celebracion aki bin tambe cu 
un “Koninkrijksdag”. Segun sra. Halsema a cumbini cu sr. 
Boomsma cu ta combina esaki cu e fecha di 27 di October, cu 
ta e dia cu Amsterdam ta celebra 750 aña di existencia. Akinan 
por mira unda por bin cu elementonan di Reino den e programa 
festivo. E palabracion ta cu asina e proyecto concretisa su 
mes, lo bin un follow up pa cu Aruba. 


Finalmente Minister Thijsen a papia cu Burgemeester Halsema 
riba un documentario di e tragedia di Bijlmer, 30 aña pasa na 
unda por enfoca riba kico tabata e impacto di e tragedia aki bou 
di e comunidad Arubiano na Hulanda. Un total di 12 Arubiano 
a perde nan bida riba e 4 di October 1992. Burgemeester 
Halsema a bisa cu Gemeente Amsterdam mes no ta financia 
projectonan asina, cu lo mester papia cu e “Nederlandse 
Filmfonds” of cu un “omroep” cu ta transmiti via canalnan di 
television Hulandes 


Minister Thijsen a gradici Burgemeester Halsema pa e 
recepcion y combersacion hopi ameno pa despues a entrega 
un regalo como recuerdo di e bishita di minister Thijsen na e 
burgemeester di Amsterdam. 

“Nos sa 
cu nos 
por haci di 
Aruba 
miho di 
locual 
e ta awor” 


Gilberto François "Betico" Croes 


UNION Y POSITIVISMO 


25 di januari 


FELIZ DIA DI BETICO 


Eu yn a (res 


b. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


